РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от заседание на Комисия ”Професионална квалификация и 
информационни технологии”,
проведено на  27.09.2017 г.

Днес,  27.09.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова - отсъства	          
                                                   Елка Атанасова
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, Анелия Чомакова – гл. експерт дирекция „ИТСС“, АВСС.

1.ОТНОСНО: Решение на комисия „Съдебна администрация” към Пленума на ВСС по протокол № 25/20.09.2017 г. относно искане от председателя на Окръжен съд гр. Пловдив за увеличаване щатната численост на съда с 1/една/ щ. бр. за длъжност „системен администратор”.

С оглед сравнителна таблица за броя системни администратори в окръжните съдилища, както и средната натовареност на съда 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Искането от председателя на Окръжен съд гр. Пловдив за увеличаване щатната численост на съда с 1 /една/ щатна бройка за длъжността „системен администратор" е нецелесъобразно.
1.2. Изпраща решението по т.1.1 на комисия „Съдебна администрация" на СК на ВСС, по компетентност.

2.ОТНОСНО: Решение на комисия „Бюджет и финанси” към Пленума на ВСС по протокол № 33/13.09.2017 г. относно искане от председателя на Софийски районен съд за осигуряване на средства за доставка, монтаж и инсталация на мрежово и сървърно оборудване и базов софтуер за сградата на бул. „Ген. М. Д. Скобелев” № 23.

След извършена служебна справка в дирекция „Финанси и бюджет” в АВСС се установи, че по сметката на СРС няма наличност на финансови средства отпуснати съгласно решение по протокол № 3/26.01.2017 г., т. 8.3 на Пленума на ВСС, поради което и с оглед решение на комисия „Бюджет и финанси” към Пленума на ВСС по протокол № 26/19.07.2017 г., т. 32.1 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Искането от председателя на Софийски районен съд за осигуряване на средства за доставка, монтаж и инсталация на мрежово и сървърно оборудване и базов софтуер за сградата на бул. „Ген. М. Д. Скобелев” № 23, е нецелесъобразно 
2.2. Изпраща решението на председателя на Софийски районен съд, за сведение.
2.3. Изпраща решението на комисия „Бюджет и финанси" към Пленума на ВСС, по компетентност.

3.ОТНОСНО: Писмо от председателя на Административен съд гр. Добрич относно чл. 75 от Правилника за администрацията в съдилищата /об. ДВ № 68/22.08.2017 г./ за електронно призоваване чрез Единния портал за електронно правосъдие /ЕПЕП/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Да се изпрати отговор на председателя на Административен съд гр. Добрич, че към настоящия момент не съществува техническа възможност за осъществяване на електронно призоваване чрез Единния портал за електронно правосъдие /ЕПЕП/, тъй като Административен съд гр. Добрич не е един от пилотните съдилища, но ще бъдат предприети необходимите мерки за решаване на поставения проблем.
3.2. Да се изпрати запитване до разработчиците на системите за управление на съдебните дела относно възможността за интегриране със системата за електронно призоваване в Единния портал за електронно правосъдие в рамките на абонаментната поддръжка.
3.3. Да се изпрати запитване до разработчика на системата за електронно призоваване относно възможността за изграждане на допълнителен интерфейс за съдилища, които не са свързани чрез деловодната система с ЕПЕП, за използване на системата чрез Единния портал за електронно правосъдие /ЕПЕП/.

4.ОТНОСНО: Искане от председателя на Окръжен съд гр. Стара Загора за осигуряване на средства за закупуване на 3 бр. компютърни конфигурации. /отложена от заседанието на 13.09.2017 г./

С оглед изпълнението на одобрената от ВСС централизирана обществена поръчка за доставка на техника за нуждите на ВСС и съдилищата за  2017 г. и решение на комисия „Бюджет и финанси” към Пленума на ВСС по протокол № 26/19.07.2017 г., т. 32.1.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

4.1. Искането от председателя на Окръжен съд гр. Стара Загора в частта за осигуряване на средства за закупуване на 2 бр. компютърни конфигурации, е нецелесъобразно.
4.2. Искането от председателя на Окръжен съд гр. Стара Загора в частта за осигуряване на средства за закупуване на 1 бр. компютърна конфигурация на стойност 911,40 лв. с ДДС за обезпечаване на работно място на новоназначен съдия, е целесъобразно.
4.3. Изпраща решението на комисия „Бюджет и финанси" към Пленума на ВСС, по компетентност.
4.4. Изпраща решението на комисията на председателя на Окръжен съд гр. Стара Загора, за сведение.

5.ОТНОСНО: Писмо от председателя на Административен съд София-град относно възможността за внедряване на софтуерна система „BARLID” в съда.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Да се отговори на председателя на Административен съд София-град, че използването на  софтуерна система „BARLID” е нецелесъобразно, доколкото информацията, която би могла да се използва от нея не е свързана с задължителни процесуални действия извършвани от съда по силата на процесуалните закони.

	ДОПЪЛНИТЕЛНИ:

6.ОТНОСНО: Искане от председателя на Районен съд гр. Средец за осигуряване на средства за закупуване на 3 бр. компютърни конфигурации.

С оглед изпълнението на одобрената от ВСС централизирана обществена поръчка за доставка на техника за нуждите на ВСС и съдилищата за  2017 г. и решение на комисия „Бюджет и финанси” към Пленума на ВСС по протокол № 26/19.07.2017 г., т. 32.1.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Искането от председателя на Районен съд гр. Средец в частта за осигуряване на средства за закупуване на 2 бр. компютърни конфигурации, е нецелесъобразно.
6.2. Искането от председателя на Районен съд гр. Средец в частта за осигуряване на средства за закупуване на 1 бр. компютърна конфигурация за обезпечаване работното място на съдебен служител на длъжността „системен администратор” на стойност до 950 лв. с ДДС, е целесъобразно.
 6.3. Изпраща решението на комисия „Бюджет и финанси" към Пленума на ВСС, по компетентност.
6.4. Изпраща решението на председателя на Районен съд гр. Средец, за сведение.

7.ОТНОСНО: Писмо от зам. председателя на Софийски градски съд, с приложен отговор от „Информационно обслужване” АД относно въпроси за изчисляване натовареността и случайното разпределение на съдебните заседатели в СГС. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Препраща материалите по т. 7 на Комисия по правни и институционални въпроси към Пленума на ВСС, по компетентност.

8.ОТНОСНО: Искане от председателя на Районен съд гр. Никопол за осигуряване на 6 бр. компютърни конфигурации и 1 бр. лаптоп.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Връща искането от председателя на Районен съд гр. Никопол за осигуряване на 6 бр. компютърни конфигурации и 1 бр. лаптоп за уточняване и обосноваване на направеното искане. 

9.ОТНОСНО:  Писмо от „Инфонотари” ЕАД относно регламент (ЕС) № 910/2014 и нови квалифицирани удостоверителни услуги.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Приема за сведение писмото от „Инфонотари” ЕАД относно регламент (ЕС) № 910/2014 и нови квалифицирани удостоверителни услуги.

10.ОТНОСНО: Писмо от Инспектората към ВСС относно определяне на служител от АВСС за изготвяне на техническо задание по проект по ОПДУ с наименование „Осигуряване на софтуерна и методическа обезпеченост и изграждане на административен капацитет  на ИВСС за превенция на корупцията в съдебната власт”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. ОПРЕДЕЛЯ Георги Радков – системен администратор в отдел „Информационно обслужване на ОСВ“ като лице за изготвяне на техническо задание на софтуер по проект „Осигуряване на софтуерна и методическа обезпеченост и изграждане на административен капацитет на ИВСС за превенция на корупцията в съдебната власт”, в срок до 2 седмици. 

11.ОТНОСНО: Предложение относно бракуване на стара, негодна и ненужна техника, която физически се намира на територията на органите на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

11.1. Предлага на комисия „Бюджет и финанси" към Пленума на ВСС да укаже на административните ръководители на органите на съдебна власт да бракуват стара, негодна и ненужна техника, която физически се намира на територията на ОСВ.

ЗА ПРЕДСЕДАТЕЛ
НА КОМИСИЯТА: /П/

	МАРИЯ КУЗМАНОВА